Katariina Unt
Katariina Unt (1993–1995 Sammul, 1995–1997 Lauk, 1997–2002 Lauk-Tamm, 2002–2010 Lauk; alates 2011 Unt; sündinud 6. detsembril 1971 Tallinnas) on eesti näitleja. Ta on lõpetanud 1990. aastal Pärnu 6. Keskkooli ja 1994. aastal Eesti Muusikaakadeemia Kõrgema Lavakunstikooli (16. lend). Aastatel 1994–2001 töötas ta Tallinna Linnateatris. Seejärel oli vabakutseline näitleja. Aastatel 2007–2015 oli VAT Teatri näitleja. Aastatel 2012–2016 Eesti Muusika- ja Teatriakadeemia lavakunstikooli 27. lennu juhendaja (koos Peeter Raudsepaga) ja näitlejatöö õppejõud. Alates 2017. aasta sügisest on Tartu Ülikooli Viljandi Kultuuriakadeemia näitlejatöö lektor.